"लैओ यार, अस बी मुशायरा करै करचै..." गलाने दी ढिल्ल ही जे अपनी अंजुमन बनी गेई। नमां-नमां शौक, अपना मुशायरा हफ्तै-हफ्तै मनुक्कर होंदा। इक-दूए दी चोरी अस मीर, गालिब, जौक आदि शायरें दे शेऽर चुराई आनदे ते पसोई-पसोई अपने मुशायरें इच पढ़ी सुनांदे। कदें-कदें ‘चोर-चोर मसेर भ्राऽ’ आली गल्ल बी होई जंदी। पर मुशायरे चलदे रेह्। तां जे इक बारी ओपरे रंग-ढंग दा इक बखला नौ जुआन साढ़े मुशायरे इच आई बैठा। में पैह्ला गै शेऽर पढ़ेआ हा जे ओ पटक्क बोल्ली पेआ: "ला-सानी शेऽर है, लेकिन है उस्ताद "नासिख" मरहूम का...।"